16. ΑΠΟΦΑΣΗ ΥΠΟΥΡΓΩΝ ΠΡΟΕΔΡΙΑΣ ΚΥΒΕΡΝΗΣΕΩΣ ΚΑΙ  ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. ΣΤ.5/13 της 22/24 Ιουν. 1982 (ΦΕΚ Β΄ 429) Αναμόρφωση Συλλογικών Οργάνων Γνωμοδοτικής και Αποφασιστικής αρμοδιότητας των Ν.Π.Δ.Δ. του Υπουργείου Εθν. Παιδείας και Θρησκευμάτων (ΥΠΕΠΘ). Συμβούλια Άρθρ.36.-1.Διατηρείται το Γνωμοδοτικό Τεχνικό Συμβούλιο του Ο.Σ.Κ., που προβλέπεται από τις διατάξεις του άρθρ. 9 του Α.Ν. 627/68, με την εξής νέα σύνθεση: Σύνθεση: α)Ο Διευθυντής Συντονιστής του Ο.Σ.Κ. ως Πρόεδρος. β-δ) Τρεις ανώτεροι τεχνικοί υπάλληλοι Οργανισμών ή ν.π.δ.δ. που υπάγονται στο ΥΠΕΠΘ, ή μηχανικοί με εμπειρία άνω των 15 ετών που ορίζονται από τον Υπουργό του ΥΠΕΠΘ με τους αναπληρωτές τους από κατάλογο έξη ατόμων που υποδείχνει το Τεχνικό Επιμελητήριο Ελλάδας (Τ.Ε.Ε.). ε)Ένας ανώτερος τεχνικός υπάλληλος του ΥΠΕΠΘ, με τον αναπληρωτή του, ως μέλος. στ)Ένας ανώτερος τεχνικός υπάλληλος του Υπουργείου Δημοσίων Έργων, οριζόμενος από τον οικείο Υπουργό, με τον αναπληρωτή του, ως μέλος. ζ)Ένας εκπρόσωπος του ΤΕΕ οριζόμενος απ’ αυτό με τον αναπληρωτή του, ως μέλος. 2.Εισηγητές των θεμάτων στο Γνωμοδοτικό Τεχνικό Συμβούλιο είναι κάθε φορά οι αρμόδιοι για τα θέματα Διευθυντές των Διευθύνσεων του Ο.Σ.Κ. 3.Γραμματέας του Συμβουλίου ορίζεται με απόφαση του Προέδρου αυτού ένας υπάλληλος του Ο.Σ.Κ. 4.Η συγκρότηση του Γνωμοδοτικού Τεχνικού Συμβουλίου γίνεται με απόφαση του Υπουργού του ΥΠΕΠΘ, η δε θητεία των μελών ορίζεται διετής δυνάμενη ν’ ανανεωθεί. 5.Το Γνωμοδοτικό Τεχνικό Συμβούλιο του ΟΣΚ λειτουργεί σύμφωνα με τις διατάξεις που ισχύουν κάθε φορά γι’ αυτό». Το άρθρ. 36 αντικαταστάθηκε ως άνω από την παρ.2 άρθρ. 2 της ΣΤ.5/27/20-22 Οκτ. 1982 (ΦΕΚ Β΄ 837) απόφ. Υπ. Προεδρίας Κυβερνήσεως και Εθνικής Παιδείας και Θρησκευμάτων (τόμ. 32, σελ. 70,25). Για τις λοιπές διατάξεις βλ. τόμ. 31, σελ. 190,01) 